ຫ້ຽນ

ຫ້ຽນ (, ) ເປັນສັບສະແລງແທນບຸກຄົນຫຼືກຸ່ມບຸົກຄົນທີ່ມີພຶຕິກຳຂົ່ມເຫງ ກໍ່ກວນ ໄຮ້ເຫດຜົນ ຫຼືຄິດວ່າໂຕເອງເປັນສູນກາງຂອງສັງຄົມອິນເຕີເນັດ.
 ຄຳນິຍາມ 
ຫ້ຽນ ເປັນຄໍາທີ່ດັດແປງມາຈາກຄໍາວ່າ ກຣຽນ (เกรียน) ໃນພາສາໄທ ໂດຍທົ່ວໄປແລ້ວ ຈະຫມາຍເຖິງບຸກຄົນທີ່ມັກກໍ່ກວນໃນອິນເຕີເນັດ ບໍ່ວ່າຈະເປັນກະດານສົນທະນາ ຫຼືໃນເວັບໄຊຕ່າງ ໆ ເປັນຕົ້ນ.

ຄໍາວ່າຫ້ຽນນີ້ມີຕົ້ນກໍາເນີດມາຈາກສະມາຊິກຄົນຫນຶ່ງໃນກະດານສົນທະນາ LaoZaa.com ເຊິ່ງໄດ້ດັດແປງຄຳສັບ ກຣຽນ ໃນພາສາໄທມາເປັນພາສາລາວ.

ຢ່າງໃດກໍຕາມ ວິວັດທະນາການຂອງຄໍາວ່າ ຫ້ຽນ ນີ້ ກໍໄດ້ປ່ຽນແປງໄປຕາມການໃຊ້ງານທີ່ຫລາກຫລາຍຂຶ້ນ ຈະສັງເກດໄດ້ວ່າ ໃນປັດຈຸບັນ ມີຫລາຍໆ ຄົນໃນກຸ່ມຄົນແວດວົງໄອທີ ແລະອິນເຕີເນັດຈະເລີ່ມເວົ້າຄໍາວ່າ “ຫ້ຽນ” ກັນຢ່າງຕິດປາກ ບໍ່ສະເພາະແຕ່ໃນອິນເຕີເນັດເທົ່ານັ້ນແຕ່ໃນໂລກນອກອິນເຕີເນັດ ກໍຍັງໃຊ້ຄຳວ່າ “ຫ້ຽນ” ກັບບຸກຄົນທີ່ມີພາວະ “ຫ້ຽນ” ອີກນຳ.

 ລະບຸຄວາມເປັນຫ້ຽນ 
ຕົວຢ່າງຂອງບຸກຄົນຜູ້ມີ “ພາວະຫ້ຽນ” ນັ້ນ ອາດມີພຶດຕິກຳຂໍ້ໃດຂໍ້ນຶ່ງ ຫຼືຫຼາຍຂໍ້ດັ່ງຕໍ່ໄປນີ້:
 ປອມຊື່ເປັນຄົນອື່ນເພື່ອກໍ່ກວນເຈົ້າຂອງຊື່ທີ່ແທ້ຈິງ.
 flood ຫຼືພິມຂໍ້ຄວາມຊໍ້າ ໆ ກັນເພື່ອເຫດຜົນດ້ານມືດ.
 ກັອບປີ້ເນື້ອຫາຈາກເວັບໄຊອື່ນ ໄປໃສ່ໃນເວັບໄຊຂອງຕົນ ໂດຍບໍ່ລະບຸທີ່ມາໃດໆເລີຍ ແລະເມື່ອມີຄົນທ້ວງ ກໍມັກຈະໄປລຶບຄຳເຫັນທີ່ທ້ວງນັ້ນອອກ (ໃນກໍລະນີທີ່ເຮັດໄດ້).
 ມັກໃຊ້ຄຳຫຍາບຄາຍໃນການສົນທະນາເມື່ອຖືກຈັບໄດ້ວ່າຕົນເອງຜິດ.
 ຂາດຄວາມເຄົາລົບໃນຄົນອື່ນເວລາຢູ່ໃນອິນເຕີເນັດ ຈະຄຶດວ່າບໍ່ມີໃຜສາມາດຮູ້ໄດ້ວ່າຕົນເອງແມ່ນໃຜໃນໂລກຄວາມຈິງ.

 ທີ່ຢູ່ຂອງຫ້ຽນ 
ໂດຍທົ່ວໄປແລ້ວ ຈະສາມາດພົບຫ້ຽນໄດ້ຕາມເວັບໄຊຕ່າງໆ ໂດຍສະເພາະແມ່ນເວັບໄຊທີ່ໃຫ້ບໍລິການເວັບບອດ ເຊັ່ນ Laozaa.com ຫຼື Punlao.com ເປັນຕົ້ນ ແລະອາດຈະຍ້າຍໄປເລື້ອຍໆ ຮວມເຖິງການປ່ຽນຊື່ຂອງຕົນເອງ ເມື່ອຖືກຜູ່ເບິ່ງແຍງເວັບໄຊລົງໂທດເນື່ອງຈາກປະພຶດຕົນມີລັກສະນະດັ່ງກ່າວ.

 ແຫຼ່ງຂໍ້ມູນອື່ນ 
 ເປັນຫຍັງຫ້ຽນຈຶ່ງຢາກຫຼິ້ນພັນລາວ?
 ເພິ່ນເອີ້ນພວກນີ້ວ່າ ພວກเกรียน
 legyen magyarul ກຳເນີດຫ້ຽນ ໔ ປະເພດ
 ແມ່ນຫຍັງທີ່ເຮັດໃຫ້ຄົນຫ້ຽນ
ໝວດ:ຄຳສັບ
ໝວດ:ອິນເຕີເນັດ